Kookkuns: Pynappel klapperkoek
1 klein blikkie pynappelstukkies
2½ koppies meelblom
Gooi die stroop van die pynappelstukkies af en hou eenkant.
Kap die pynappelstukkies nou baie fyn en gooi dit in 'n koppie. Gooi van die stroop by tot die koppie gevul is. Hou eenkant.
Room die botter, terwyl jy die suiker geleidelik byvoeg.
Klop die eiergele en voeg by die bottermengsel. Klop dit goed tot die mengsel lig en donserig is.
Voeg die koppie pynappel by asook die vanilla.
Voeg die meelmengsel geleidelik by en klop goed.
Roer die klapper by.
Klop die eierwitte styf, maar nie te droog nie. Vou dit by die mengsel in.
Gooi die koekmengsel in 'n ringpan en bak by 190 grade Celcius vir 35 to 45 minute.
Laat dit vir 5 minute in die pan staan nadat jy dit uit die oond gehaal het.
op 1/30/2010 01:20:00 pm Pasiënte word geskuif toe hospitaalsaal brand | Netwerk24
Pasiënte word geskuif toe hospitaalsaal brand
Deur André Damons 13 September 2019 17:56
Pasiënte in die Busamed Bram Fischer Internasionale Lughawe-hospitaal buite Bloemfontein moes Donderdagaand laat na ’n ander saal geskuif word toe ’n brand in ’n mediese saal uitgebreek het.
Personeellede van die Busamed Bram Fischer Internasionale Lughawe-hospitaal buite Bloemfontein in die saal van die hospitaal waar ’n brand Donderdagaand uitgebreek het. Foto: Verskaf
Die brand het kort voor 23:00 in ’n kamer in die saal ontstaan.
Johannes Jacobs, die hospitaalbestuurder, sê hoewel daar pasiënte in die saal was, is niemand beseer nie. Die oorsaak van die brand word nog ondersoek.
“Die brandweer en ander dienste het vinnig gereageer en die pasiënte kon na ’n leë dagsaal geskuif word. Die brand het minimale skade aangerig en het nie enige impak op ons dienste of daaglikse handelinge nie,” sê Jacobs.
Volgens hom is slegs linne, ’n bed se gordyn, ’n kussing en matras beskadig en is geen skade aan die gebou aangerig nie.
Die pasiënte moes geskuif word weens die erge rook, sê Jacobs.
Inspekteurs van die brandweer was Vrydagoggend weer op die toneel om die oorsaak van die brand te ondersoek.
Volgens Jacobs sal die skoonmaakproses begin sodra die ondersoek afgehandel is en hoop hulle om die pasiënte binne 24 uur weer terug te skuif na die saal.
Braam van Zyl, die afdelingsbeampte van die Mangaung-brandweer-en-reddingsdiens, sê met die brandweer se aankoms op die toneel, sowat 10 minute nadat hulle gekontak is, was die brand reeds geblus.
Volgens hom het die hospitaalpersoneel wit poeier-blussers gebruik.
’n Personeellid bedek sy neus en mond teen die rook en blusserpoeier nadat ’n brand in ’n saal in die Busamed Bram Fischer Internasionale Lughawe-hospitaal buite Bloemfontein geblus is. Foto: Verskaf
Meer oor: Bloemfontein | Brand | Hospitaal | Pasiënte
KYK: Betogende studente steek yskas aan die brand
Vleiland brand naby hospitaal in Paarden Eiland